Мы махуэхэм
ШыщхьэуIум и 13, щэбэт
Зи Iэ сэмэгур нэхъ зыгъэшэрыуэм и дунейпсо махуэщ
УФ-м щагъэлъапIэ Физкультурникым и махуэр
Тунисым щагъэлъапIэ ЦIыхубзым и махуэр
1913 гъэм Шеффилд (Инджылыз) дунейм щыяпэу щагъэващ мыулъий гъущI лIэужьыгъуэр.
1928 гъэм Лондон дунейм щыяпэу телевизоркIэ къыщагъэлъагъуэу хуежьащ щхъуэкIэплъыкIэу траха нэтынхэр.
1942 гъэм Кавказ Ищхъэрэм щыпсэу лъэпкъхэм фашистхэм я бийуэ пэкIу ирагъэкIуэкIащ.
1961 гъэм Берлин ухуэн щыщIадзащ къалэр тIууэ зыгуэш блыныр.
2004 гъэм Афины къалэм (Алыдж) къыщызэIуахащ ХХVIII Гъэмахуэ Олимп джэгухэр.
Мэкъумэш щIэныгъэхэм я доктор, АКъУ-м и профессор, УФ-м щIэныгъэхэмкIэ щIыхь зиIэ и лэжьакIуэ ТхьэкIушынэ Нухь къызэралъхурэ илъэси 108-рэ ирокъу.
Радиом и диктору илъэс куэдкIэ лэжьа, УФ-мрэ КъБР-мрэ щэнхабзэмкIэ щIыхь зиIэ я лэжьакIуэ Безрокъуэ Хужь къызэралъхурэ илъэси 101-рэ ирокъу.
Кубэм щыщ политик цIэрыIуэ, 1959 — 2008 гъэхэм а къэралым и унафэщIу щыта Кастрэ Фидель и ныбжьыр илъэс 90 ирокъу.
УэрэджыIакIуэ цIэрыIуэ, КъБР-м щIыхь зиIэ и артисткэ Бэгъуэтыж Светланэ къыщалъхуа махуэщ.
Химие щIэныгъэхэм я доктор, профессор, ЩIДАА-м и академик Мэшыкъуэ Нуралий и ныбжьыр илъэс 69-рэ ирокъу.
КъБР-м физкультурэмрэ спортымкIэ щIыхь зиIэ и лэжьакIуэ, УФ-м и къуажэ Iэтащхьэ нэхъыфIхэм ящыщу къалъыта Къуныжь Хьэчим и ныбжьыр илъэс 64-рэ ирокъу.
Урысей Федерацэм, КъБР-м, КъШР-м щIыхь зиIэ я артист, опернэ уэрэджыIакIуэхэм Пуччини и цIэкIэ Милан (Италие) щрагъэкIуэкIа зэпеуэм и финалисту щыта Ташло Алий и ныбжьыр илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 31 — 33-рэ, жэщым градус 21 — 25-рэ щыхъунущ.
ШыщхьэуIум и 14, тхьэмахуэ
УФ-м щагъэлъапIэ УхуакIуэм и махуэр
Абхъазыр зыхъумэу хэкIуэдахэм я фэеплъ махуэщ. 1992 гъэм куржы-абхъаз зауэм щIидзащ.
Пакистан Ислъам Республикэм и щхьэхуитыныгъэм и махуэщ
1930 гъэм СССР-м къыщащтащ къэралым щыпсэу дэтхэнэ цIыхуми пэщIэдзэ щIэныгъэ иIэн зэрыхуейм теухуа унафэ.
1932 гъэм Москва Союзхэм я унэм и Колоннэ залым цIыхубэ творчествэмкIэ щекIуэкIа олимпиадэм Къэбэрдей-Балъкъэрым икIахэм етIуанэ увыпIэр щаубыдащ.
1936 гъэм Олимп джэгухэм хагъэхьащ баскетболымкIэ зэпеуэхэр.
1944 гъэм Владимир, Томень областхэр къызэрагъэпэщащ.
2010 гъэм шыщхьэуIум и 14 — 26-хэм Сингапурым щекIуэкIащ ныбжьыщIэхэм я I Гъэмахуэ Олимп джэгухэр. УФ-м и командэм медаль 45-рэ къихьри, а зэхьэзэхуэхэм етIуанэ увыпIэр щиубыдауэ щытащ.
Инджылызым щыщ тхакIуэ, драматург, усакIуэ, Нобель и саугъэтым и лауреат Голсуорси Джон къызэралъхурэ илъэси 149-рэ ирокъу.
Шэрджэс усакIуэ, тхакIуэ Дыгъужь Къурмэн къызэралъхурэ илъэс 75-рэ ирокъу.
Тырку Республикэм щылажьэ КАФФЕД зэгухьэныгъэм хэт, Дунейпсо Адыгэ Хасэм и тхьэмадэм и къуэдзэу щыта Джандемир (Гугъэв) Джихьан и ныбжьыр илъэс 68-рэ ирокъу.
IэпщIэлъапщIэ, УФ-м и Художникхэм я зэгухьэныгъэм хэт Мэстафэ Вячеслав и ныбжьыр илъэс 60 ирокъу.
Шэрджэс усакIуэ, КъШР-м, Адыгэ Республикэм щIыхь зиIэ я журналист, «Черкес хэку» газетым и редактор нэхъыщхьэ Тхьэгъэпсэу Увжыкъуэ и ныбжьыр илъэс 55-рэ ирокъу.
КъБР-м щIыхь зиIэ и артисткэ Тхьэщыгъуей Жаннетэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 25 — 28-рэ, жэщым градус 17 — 20 щыхъунущ.
ШыщхьэуIум и 15, блыщхьэ
Тыва Республикэм и махуэщ
Археологым и махуэщ
Индием и щхьэхуитыныгъэм и махуэщ
1877 гъэм къэхутакIуэ Эдисон Томас япэ дыдэу къыхилъхьащ телефонкIэ псэлъам «Алло!» жиIэу зыхуигъэзэныр.
1914 гъэм Панамэ псыдэжыпIэм япэ кхъухьыр дэкIащ.
1945 гъэм Маршал Жуков Георгий «ТекIуэныгъэ» орденыр етIуанэу иратащ.
Франджы дзэзешэ, а къэралым и императору щыта Бонапарт Напо- леон къызэралъхурэ илъэс 247-рэ ирокъу.
Адыгей усакIуэ, джэгуакIуэ Теувэж Дзыгъуэ къызэралъхурэ илъэси 161-рэ ирокъу.
Шэрджэсым и япэ егъэджакIуэ, ГуащIэдэкI Бэракъ Плъыжь орденыр зыхуагъэфэща Уэхъутэ Хьэсэн къызэралъхурэ илъэси 117-рэ ирокъу.
ТхакIуэ, офицер КIыщокъуэ Рашид къызэралъхурэ илъэси 109-рэ ирокъу.
СурэтыщI, КъБР-м гъуазджэхэмкIэ щIыхь зиIэ и лэжьакIуэ Щхьэцэ Владимир и ныбжьыр илъэс 76-рэ ирокъу.
КъБР-м щIыхь зиIэ и артист Мэкъуауэ Хьэсэн къызэралъхурэ илъэс 75-рэ ирокъу.
СурэтыщI-график, КъБР-м и цIыхубэ сурэтыщI Горлов Михаил и ныбжьыр илъэс 62-рэ ирокъу.
ХьэрычэтыщIэ, «Чесико» фирмэм (Москва) и унафэщI Шэрджэс Мухьэрбий и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 19 — 21-рэ, жэщым градус 16 — 19 щыхъунущ.
